**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2016. szeptember 29-én (csütörtök) 16:45 órai kezdettel megtartott pénzügyi bizottsági ülésről.

**Az ülés helye:** Győry-kastély díszterme

**Jelen vannak:**

Kovács Ferenc bizottsági tag

Vátkainé Boda Ildikó bizottsági tag

Szabó Tamás bizottsági tag

Szilasy László bizottsági tag

Somogyi Balázs polgármester

Dr. Lakos László jegyző

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Az ülés összehívása telefonon történt. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem.

Egy napirendi pontot javasolnék napirendként elfogadásra az alábbiak szerint:

1. Önkormányzati képviselő köztartozásmentes adózói adatbázisból való törlése

**Kovács Ferenc a Pénzügyi Bizottság elnöke**

Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**82/2016. (IX.629 Pénzügyi Bizottsági határozat:**

A Pénzügyi Bizottság elfogadásra a 2019. szeptember 29-ei ülés napirendjét az alábbiak szerint fogadja el:

1. Önkormányzati képviselő köztartozásmentes adózói adatbázisból való törlése

**Felelős:** Kovács Ferenc a Pénzügyi Bizottság elnöke

**Határidő**: 2016. szeptember 29.

**Kovács Ferenc a Pénzügyi Bizottság elnöke**

A napirenddel kapcsolatban szeretném jelezni az érintettségemet. Az ülés vezetését átadom Szilasy László bizottsági tagnak.

**Szilasy László a Pénzügyi Bizottság tagja**

Kérem a Bizottság tagjait, nyilatkozzanak, hogy elfogadják-e Kovács Ferenc érintettségére vonatkozó bejelentését. Aki egyetért, kérem, kézfelemeléssel jelezze!

**Pénzügyi Bizottság 3 igen szavazattal, 1 tartózkodással, nem szavazat nélkül az alábbi határozatot hozta:**

**83/2016. (IX.29.) Pénzügyi Bizottsági határozat:**

A Pénzügyi Bizottság elfogadja Kovács Ferenc érintettségére vonatkozó bejelentését.

**Felelős:** Szilasy László a Pénzügyi Bizottság tagja

**Határidő**: 2016. szeptember 29.

I. NAPIRENDI PONT

**Szilasy László a Pénzügyi Bizottság tagja**

Első napirendi pont önkormányzati képviselő köztartozásmentes adózói adatbázisból való törlése.

**Dr. Lakos László jegyző**

Kovács Ferenc egyéni vállalkozói adószámát törölte az adóhivatal, emiatt törölték a köztartozásmentes adózói adatbázisból is, majd az adóazonosítójával magánszemélyként visszakerült. Nem adminisztrációs hiba történt, ez a szokásos eljárás. Javaslom a Pénzügyi bizottságnak, hogy javasolja a Képviselő-testületnek a méltatlansági eljárás mellőzését.

**Szilasy László a Pénzügyi Bizottság tagja**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**84/2016. (IX.29.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek önkormányzati képviselő köztartozásmentes adózói adatbázisból való törlésével kapcsolatos tájékoztatót.

**Felelős:** Szilasy László a Pénzügyi Bizottság tagja

**Határidő**: 2016. szeptember 29.

**Szilasy László, a Pénzügyi Bizottság tagja az ülést 16:59 perckor bezárta.**

**k.m.f**

**Szilasy László Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Vátkainé Boda Ildikó**

**Pénzügyi Bizottság tagja**